b'\n_START_ARTICLE_\nViktor Er\xc5\xbeen (prevajalec)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli je obiskoval gimnazijo v Ljubljani, Kranju in na Reki, kjer je 1878 maturiral ter nato na Dunaju \xc5\xa1tudiral pravo, zbolel za tuberkolozo in \xc5\xa1tudija ni kon\xc4\x8dal._NEWLINE_Od leta 1874 je s prevodi in raznimi kratkimi \xc4\x8dlanki sodeloval pri raznih ljubljanskih listih: Vrtcu, Zori, Besedniku, Slovencu, tudi Ljubljanski zvon ga na\xc5\xa1teva v imeniku sodelacev. Prevajal je zlasti iz srbohrva\xc5\xa1\xc4\x8dine italijan\xc5\xa1\xc4\x8dine, franco\xc5\xa1\xc4\x8dine in nem\xc5\xa1\xc4\x8dine gledali\xc5\xa1ke igre za Dramati\xc4\x8dno dru\xc5\xa1tvo, ki je v letih 1876\xe2\x80\x931881 natisnilo 7 njegovih prevodov. V samozalo\xc5\xbebi je izdal droben zvezek Zbirke \xc5\xa1tirih na slovenski jezik prelo\xc5\xbeenih povestij (1881).'